CELEX: 31999R0051
Language: el
Date: 1998-12-18 00:00:00
Title: Κανονισμός (ΕΚ) αριθ. 51/1999 του Συμβουλίου της 18ης Δεκεμβρίου 1998 για την κατανομή, για το 1999, ορισμένων αλιευτικών ποσοστώσεων μεταξύ των κρατών μελών για σκάφη που αλιεύουν στην αποκλειστική οικονομική ζώνη της Νορβηγίας και στην αλιευτική ζώνη γύρω από το Jan Mayen

Avis juridique important

|

31999R0051

Κανονισμός (ΕΚ) αριθ. 51/1999 του Συμβουλίου της 18ης Δεκεμβρίου 1998 για την κατανομή, για το 1999, ορισμένων αλιευτικών ποσοστώσεων μεταξύ των κρατών μελών για σκάφη που αλιεύουν στην αποκλειστική οικονομική ζώνη της Νορβηγίας και στην αλιευτική ζώνη γύρω από το Jan Mayen  

Επίσημη Εφημερίδα αριθ. L 013 της 18/01/1999 σ. 0067 - 0070

ΚΑΝΟΝΙΣΜΟΣ (ΕΚ) αριθ. 51/1999 ΤΟΥ ΣΥΜΒΟΥΛΙΟΥ της 18ης Δεκεμβρίου 1998 για την κατανομή, για το 1999, ορισμένων αλιευτικών ποσοστώσεων μεταξύ των κρατών μελών για σκάφη που αλιεύουν στην αποκλειστική οικονομική ζώνη της Νορβηγίας και στην αλιευτική ζώνη γύρω από το Jan Mayen ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,την πρόταση της Επιτροπής,Εκτιμώντας:ότι η Κοινότητα και η Νορβηγία προέβησαν σε διαβουλεύσεις σχετικά με τα αμοιβαία αλιευτικά δικαιώματά τους, για το 1999, και ιδίως σχετικά με την κατανομή ορισμένων αλιευτικών ποσοστώσεων σε κοινοτικά σκάφη στη νορβηγική αλιευτική ζώνη 7ότι, σύμφωνα με τα άρθρα 96 και 124 της πράξης προσχώρησης του 1994, η διαχείριση των αλιευτικών συμφωνιών που έχουν συναφθεί από τη Δημοκρατία της Φινλανδίας και από το Βασίλειο της Σουηδίας με τρίτες χώρες γίνεται από την Κοινότητα 7ότι, σύμφωνα με τη διαδικασία που προβλέπεται στην αλιευτική συμφωνία της 9ης Δεκεμβρίου 1976 μεταξύ του Βασιλείου της Σουηδίας και του Βασιλείου της Νορβηγίας, η Κοινότητα προέβη, για λογαριασμό της Σουηδίας, σε διαβουλεύσεις με τη Νορβηγία σχετικά με τα αλιευτικά δικαιώματά τους για το 1999 7ότι, προκειμένου να εξασφαλισθεί αποτελεσματική διαχείριση των διαθέσιμων αλιευτικών δυνατοτήτων, οι εν λόγω δυνατότητες θα πρέπει να κατανεμηθούν μεταξύ των κρατών μελών ως ποσοστώσεις σύμφωνα με το άρθρο 8 του κανονισμού (ΕΟΚ) αριθ. 3760/92 7ότι οι αλιευτικές δραστηριότητες που καλύπτονται από τον παρόντα κανονισμό υπόκεινται στα μέτρα ελέγχου που προβλέπονται στον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (2) 7ότι δεν επετεύχθη καμία συμφωνία με την Νορβηγία ως προς το εάν οι διαθέσιμες αλιευτικές δυνατότητες θα πρέπει να υπόκεινται στις διατάξεις του κανονισμού (ΕΚ) αριθ. 847/96 του Συμβουλίου, της 6ης Μαΐου 1996, για τη θέσπιση πρόσθετων όρων για την ετήσια διαχείριση των TAC και των ποσοστώσεων (3) 7ότι, για επιτακτικούς λόγους κοινού ενδιαφεροντος, ο παρών κανονισμός θα πρέπει να εφαρμοστεί από 1ης Ιανουαρίου 1999,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Από την 1η Ιανουαρίου μέχρι τις 31 Δεκεμβρίου 1999, τα σκάφη που φέρουν τη σημαία κράτους μέλους επιτρέπεται να αλιεύουν:- στα ύδατα που υπάγονται στην αποκλειστική οικονομική ζώνη της Νορβηγίας βορείως των 62°00'Β ή εντός της αλιευτικής ζώνης γύρω από το Jan Mayen, εντός των ορίων των ποσοστώσεων που ορίζονται στο παράρτημα I,- στα ύδατα που υπάγονται στην αποκλειστική οικονομική ζώνη της Νορβηγίας νοτίως των 62°00'Β, και εντός των ορίων των ποσοστώσεων που ορίζονται στο παράρτημα II.Άρθρο 2 Οι αλιευτικές ποσοστώσεις που ορίζονται στα παραρτήματα I και II δεν υπόκεινται στους όρους που προβλέπονται στα άρθρα 2, 3 και 5 παράγραφος 2 του κανονισμού (ΕΚ) αριθ. 847/96.Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 1999.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 18 Δεκεμβρίου 1998.Για το ΣυμβούλιοΟ ΠρόεδροςW. MOLTERER(1) ΕΕ L 389 της 31.12.1992, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1181/98 (ΕΕ L 164 της 9.6.1998, σ. 1).(2) ΕΕ L 261 της 20.10.1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) 2205/97 (ΕΕ L 304 της 7.11.1997, σ. 1).(3) ΕΕ L 115 της 9.5.1996, σ. 3.ΠΑΡΑΡΤΗΜΑ I Κατανομή, για το 1999, των κοινοτικών αλιευτικών ποσοστώσεων στα νορβηγικά ύδατα, σύμφωνα με το άρθρο 1 (Νορβηγικά ύδατα βορείως των 62°00' Β)>ΘΕΣΗ ΠΗΝΑΚΑ>ΠΑΡΑΡΤΗΜΑ II Κατανομή, για το 1999, των κοινοτικών αλιευτικών ποσοστώσεων στα νορβηγικά ύδατα, σύμφωνα με το άρθρο 1 (Νορβηγικά ύδατα νοτίως των 62°00'Β)>ΘΕΣΗ ΠΗΝΑΚΑ>